Onnie klap glo kinders wat nie wil baklei - Maroela Media
Isaac Luthuli, woordvoerder van die provinsiale departement van onderwys, het aan Sapa gesê hulle het Woensdag deur middel van die media van die beweerde voorval te wete gekom.
Isolezwe het gister berig dat 'n onderwyser by die Nilgiri Secondary School glo twee gr. 11-leerlinge aangemoedig het om te baklei. Die leerlinge het geweier waarna hy hulle glo geklap het. Die voorval is op 'n selfoon verfilm.
"Ons wil 'n sterk boodskap stuur aan onderwysers. Ons verwag van hulle om studente touwys te maak en hulle te help om hulle talente te ontdek. Geweld is nie 'n talent waarna ons op soek is nie," het Luthuli gesê.